Guðbjörg vann 200 metra hlaupið á Meistaramótinu þriðja árið í röð.vísir / getty Þriðja árið í röð vann ÍR sigur í liðakeppninni á Meistaramóti Íslands í frjálsum íþróttum . Nítugastaogþriðja Meistaramótinu lauk í dag . ÍR fékk 76 stig , fjórum stigum meira en FH . Breiðablik varð í 3. sæti með 27 stig . Guðbjörg Jóna Bjarnadóttir , ÍR , vann sigur í 200 metra hlaupi kvenna þriðja árið í röð . Hún kom í mark á 24,51 sekúndu . FH-ingurinn Þórdís Eva Steinsdóttir , sem vann 400 metra hlaupið í gær , varð önnur á 25,21 sekúndu . Í 200 metra hlaupi karla varð Kolbeinn Höður Gunnarsson hlutskarpastur . Félagi hans úr FH , Ari Bragi Kárason , varð annar en þeir háðu mikla baráttu í 100 metra hlaupinu í gær þar sem Ari Bragi hafði betur . Tímataka í 200 metra hlaupi karla mislukkaðist og því eru engir tímar aðgengilegir . Aníta Hinriksdóttir úr ÍR vann sigur í 800 metra hlaupi á 2:08 , 17 mínútum . ÍR-ingurinn Guðni Valur Guðnason , sem vann kúluvarpið í gær , bætti annarri gullmedalíu í safnið með því að vinna kringlukastið í dag með kasti upp á 54,16 metra . Eva María Baldursdóttir , HSK / Selfossi , hrósaði sigri í hástökki . Hún stökk 1,75 metra sem er hennar besti árangur í greininni . Fyrri keppnisdeginum á Meistaramóti Íslands í frjálsum íþróttum er lokið .